Jón Viðar Jónsson leikhúsgagnrýnandi finnur Hvítum , hvítum degi eftir Hlyn Pálmason flest til foráttu á fésbókarsíðu sinni . Framleiðendur myndarinnar hafa tekið sum ummæla Jóns Viðars og notað í kynningarherferð verksins . Jón Viðar segir : Hin nýja mynd Hlyns Pálmasonar , Hvítur hvítur dagur , staðfestir það sem mig grunaði eftir að hafa séð fyrri mynd hans Vinterbrödre : að hann kann ekki að búa til bíómyndir . Hann kann að finna mótíf handa myndavélinni og fanga þau í stökum áhrifaríkum myndum ( sem hann notar fimm fyrstu mínútur myndarinar til að sanna fyrir áhorfendum ) , en hann kann ekki að raða útkomunni þannig saman að út úr því komi eitthvað sem vekur áhuga eða fangar hug manns . Hann kann ekki að leikstýra . Nei , það er leitt að þurfa að segja það : þessi mynd býður upp á fátt annað en yfirþyrmandi leiðindi og tilgerð . “ Uppgjör ” þeirra Ingvars og Hilmis Snæs í gröfinni fer beint á topp fimm listann yfir misheppnuðustu atriði íslenskrar kvikmyndasögu . Þegar maður hefur slysast inn á svona leiðinlega mynd er besta ráðið til að jafna sig að setjast fyrir framan sjónvarpið og horfa á David Suchet leika Poirot . Og það skiptir mann nákvæmlega engu máli þó að það sé í hundraðasta skipti sem maður sér hann gera það . Framleiðendur myndarinnar hafa tekið upp sum ummæli Jóns Viðars og notað í stutta klippu sem er hluti af kynningarherferð myndarinnar : Klapptré er sjálfstæður miðill sem birtir fréttir , viðhorf , gagnrýni og tölulegar upplýsingar um íslenska kvikmynda - og sjónvarpsbransann . Ritstjóri og ábyrgðarmaður er Ásgrímur Sverrisson .